CELEX: 62011FN0129
Language: el
Date: 2011-12-09 00:00:00
Title: Υπόθεση F-129/11: Προσφυγή της ZZ κατά της Ευρωπαϊκής Επιτροπής που ασκήθηκε στις 9 Δεκεμβρίου 2011

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/73
            
         
      Προσφυγή της ZZ κατά της Ευρωπαϊκής Επιτροπής που ασκήθηκε στις 9 Δεκεμβρίου 2011
      (Υπόθεση F-129/11)
      (2012/C 25/142)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: ZZ (εκπρόσωποι: Ph.-E. Partsch και E. Raimond, δικηγόροι)
      
         Καθής: Ευρωπαϊκή Επιτροπή
      
         Αντικείμενο και περιγραφή της διαφοράς
      
      Η μερική ακύρωση της αποφάσεως του Γενικού Διευθυντή της OLAF, περί της προσκλήσεως, για τελευταία φορά, σε ακρόαση της προσφεύγουσας στο πλαίσιο εσωτερικής έρευνας, η οποία αναφέρει ότι θα εκδοθεί τελική έκθεση επί της έρευνας βάσει μόνον των πληροφοριών που συγκεντρώθηκαν και αναλύθηκαν μονομερώς από την OLAF, αν η προσφεύγουσα δεν συμμορφωθεί με την πρόσκληση αυτή.
      
         Αιτήματα της προσφεύγουσας
      
      Η προσφεύγουσα ζητεί από το Δικαστήριο Δημόσιας Διοίκησης:
      
                  —
               
               
                  να ακυρώσει την από 28 Οκτωβρίου 2011 απόφαση με την οποία η OLAF, μέσω του Γενικού Διευθυντή της, την κάλεσε σε ακρόαση που θα ελάμβανε χώρα στις 1 και 2 Δεκεμβρίου 2011 στα γραφεία της OLAF, στις Βρυξέλλες, στις οκτώ το πρωί, στο πλαίσιο της «εσωτερικής» έρευνας με στοιχεία αναφοράς «OF/2010/0207» και την προειδοποίησε ότι θα καταρτιζόταν έκθεση περατώσεως της έρευνας χωρίς να προηγηθεί ακρόασή της αν δεν συμμορφωθεί με την εν λόγω πρόσκληση, καθόσον η απόφαση αυτή δεν σέβεται την αρχή της εκατέρωθεν ακροάσεως και τα θεμελιώδη δικαιώματά της·
               
            
                  —
               
               
                  να επιδικάσει στην προσφεύγουσα το ποσό των 4 000 ευρώ ως αποζημίωση·
               
            
                  —
               
               
                  να καταδικάσει την Επιτροπή στα δικαστικά έξοδα.